|  |  |
| --- | --- |
|  | **Rēzeknes novada DOME**  Reģ.Nr.90009112679  Atbrīvošanas aleja 95A, Rēzekne, LV – 4601,  Tel. 646 22238; 646 22231, Fax. 646 25935,  E–pasts: [info@rezeknesnovads.lv](mailto:info@rezeknesnovads.lv)  Informācija internetā: <http://www.rezeknesnovads.lv> |

*Noteikumi konsolidētajā redakcijā uz 2024.gada 4.aprīli*

**APSTIPRINĀTI**

Rēzeknes novada domes

2024.gada 15.februāra sēdē

(protokols Nr.4, 1.§)

ar grozījumiem

Rēzeknes novada domes

2024.gada 4.aprīļa sēdē

(protokols Nr.7, 2.§)

**Noteikumi**

Rēzeknē

2024.gada 15.februārī Nr.21

**“Kārtība, kādā tiek sniegts finansiāls atbalsts nevalstiskajām organizācijām**

**Rēzeknes novadā”**

*Izdoti saskaņā ar Valsts pārvaldes iekārtas likuma*

*72.panta pirmās daļas 1.punktu,*

*Rēzeknes novada pašvaldības 2023.gada 6.aprīļa noteikumu Nr.7*

*“Rēzeknes novada pašvaldības darba reglaments” 74.1.apakšpunktu*

1. **Vispārīgie jautājumi**
2. Noteikumi nosaka kārtību, kādā Rēzeknes novada pašvaldība (turpmāk – pašvaldība) sniedz finansiālu atbalstu nevalstisko organizāciju (biedrību, nodibinājumu un reliģisko organizāciju) (turpmāk – NVO) darbības atbalstam.
3. Noteikumi neattiecas uz kārtību, kādā pašvaldība piešķir līdzfinansējumu NVO sabiedrībai nozīmīgu projektu realizācijai, kurus NVO plāno realizēt piesaistot dažādu fondu un atbalsta programmu projektu konkursu līdzekļus, kuru piešķiršanas kārtību regulē cits Rēzeknes novada domes apstiprināts ārējais vai iekšējais normatīvais akts.
4. Noteikumu mērķis ir nodrošināt pašvaldības budžetā paredzēto finanšu līdzekļu racionālu, efektīvu un uz konkrētu mērķi virzītu izlietošanu (atbilstoši Noteikumu 6.punktam). NVO realizēto projektu aktivitātes notiek Rēzeknes novada administratīvajā teritorijā un/vai ieguvēji ir Rēzeknes novada iedzīvotāji.
5. Pašvaldība kārtējam gadam savā budžetā nosaka NVO paredzēto kopējo finanšu līdzekļu atbalsta summu.
6. **Atbalsta pretendenti un aktivitātes**
7. Uz pašvaldības finansējuma saņemšanu var pretendēt NVO, kura:
   1. ir reģistrēta Latvijas Republikas normatīvajos aktos noteiktajā kārtībā un tās darbības mērķi atbilst Noteikumu 3.punktā realizējamā projekta nosacījumiem – projekta aktivitātes notiek Rēzeknes novada administratīvajā teritorijā un/vai ieguvēji ir Rēzeknes novada iedzīvotāji;

*Grozīts ar Rēzeknes novada domes 04.04.2024. lēmuma Nr.368 1.punktu (protokols Nr.7, 2.§)*

* 1. ir iesniegusi atskaiti par iepriekš saņemtā finansējuma izlietojumu, izpildījusi visas iepriekšējā atbalsta konkursa prasības;
  2. sniegusi patiesas ziņas;
  3. nav nodokļu vai citu maksājumu parādu pret valsti vai pašvaldību;
  4. Valsts ieņēmumu dienestā ir iesniegusi gada pārskatu par iepriekšējo gadu;

1. Pašvaldības finansējums piešķirams atklātā projektu konkursā, projektiem, kuri Rēzeknes novada administratīvajā teritorijā:
   1. paredz sabiedriski nozīmīgu aktivitāšu organizēšanu;
   2. piesaista vietējos resursus un brīvprātīgo darbu sabiedriski nozīmīgās aktivitātēs;
   3. īsteno neformālas izglītības programmas dažādām iedzīvotāju sociālajām grupām;
   4. piedāvā brīvā laika pavadīšanas dažādošanas un kvalitātes uzlabošanas iespējas;
   5. veicina jauniešu nodarbinātību, profesionālo orientāciju un karjeras izvēles iespējas;
   6. veicina veselīgu dzīvesveidu;
   7. veicina drošas un sakārtotas vides veidošanos un popularizē zaļo novadu;
   8. iesaista cilvēkus ar īpašām vajadzībām un rada viņiem pieejamu informatīvo un fizisko vidi;
   9. veicina integrācijas procesus pašvaldībā;
      1. cilvēkiem ar invaliditāti;
      2. pensionāriem;
      3. bērniem, jauniešiem ar īpašām vajadzībām un viņu vecākiem;\
      4. politiski represētajām personām.
   10. ir saistīti ar pašvaldības kompetencē esošo funkciju īstenošanu;
   11. veicina formas un satura ziņā daudzveidīgu kultūras piedāvājumu;
   12. rada formas ziņā daudzveidīgus mākslas darbus, kas ataino Rēzeknes novada kultūrvidi;
   13. veicina nemateriālo un materiālo kultūras mantojuma vērtību saglabāšanu un aktualizēšanu;
   14. veicina sabiedrības vai sabiedrības grupu piederības izjūtu reģionam;
   15. veicina tūrisma nozares daudzveidību, aktualitāti;
   16. īsteno aktivitātes uzņēmējdarbības veicināšanai Rēzeknes novadā;
   17. izglīto jauniešus uzņēmējdarbības jomās, vairo jauniešu nodarbinātības iespējas un jauniešu potenciālu darba tirgū.
2. Pašvaldības finansējums netiek piešķirts:
   1. biedrības administratīvajiem izdevumiem (kancelejas un biroja preču iegāde, telpu uzturēšanas un lietošanas izdevumu (īre, noma, komunālo pakalpojumu) apmaksai, u.c.);
   2. nekustamā īpašuma iegādei;
   3. pabalstiem vai citiem maksājumiem privātpersonām;
   4. aktivitātēm, kuru mērķis ir gūt peļņu;
   5. politiskiem pasākumiem;
   6. projektiem, kuru īstenošana jau norisinājusies līdz komisijas lēmuma pieņemšanai;
   7. NVO amatpersonu un darbinieku atlīdzībai.
3. Pašvaldība NVO atbalstam noteikto mērķu realizēšanai var iznomāt vai nodot bezatlīdzības lietošanā pašvaldībai piederošās telpas normatīvajos aktos noteiktajā kārtībā.
4. Pašvaldības piešķirtais finansējums NVO var tikt izmantots kā līdzmaksājums dalībai citos projektu konkursos, kuru rīkotājs nav Rēzeknes novada pašvaldība.
5. **Atbalsta piešķiršanas kārtība**
6. Projektu konkursa nolikums, informācija par projektu konkursa kārtu un pieteikuma veidlapas ir pieejamas Rēzeknes novada pašvaldības mājaslapā www.rezeknesnovads.lv.
7. Projekta pieteikums sastāv no aizpildītas pieteikuma veidlapas (1.Pielikums) un pieteikumam pievienotajiem dokumentiem:
   1. dokuments, kas apliecina iesniedzēja pilnvarotās personas tiesības rīkoties iesniedzēja vārdā;
   2. gada pārskats par iepriekšējo gadu;
   3. tirgus izpēte, katrai pozīcijai vismaz 2 (divi) piegādātāji (ja attiecināms);
   4. plānoto aktivitāšu izmaksu apraksts;
   5. pieteikuma iesniedzēja apliecinājums, ka projekta ideju nav plānots realizēt citos projektos, tās īstenošanai nav paredzēts piešķirt finansējumu no cita finanšu avota;
   6. atskaites par iepriekš saņemtā finansējuma izlietojumu Rēzeknes novada pašvaldībā kopija.
8. Pieteikums NVO pašvaldības finansiālā atbalsta saņemšanai iesniedzams attiecīgajā konkursa kārtā noteiktajā termiņā, kas publicēts Rēzeknes novada mājaslapā www.rezeknesnovads.lv.
9. Pieteikumu var iesniegt:
   1. klātienē - Rēzeknes novada pašvaldībā, Atbrīvošanas aleja 95A, Rēzekne, 17.kabinetā.
   2. nosūtot pa pastu - Rēzeknes novada pašvaldībai, Atbrīvošanas aleja 95A, Rēzekne LV - 4601. Datums uz pasta nosūtīšanas zīmoga nedrīkst būt vēlāks par pieteikumu iesniegšanas datumu.
   3. elektroniski, vienā e-failā, nosūtot uz Rēzeknes novada pašvaldības elektroniskā pasta adresi info@rezeknesnovads.lv. Dokuments jāparaksta ar drošu elektronisko parakstu atbilstoši elektronisko dokumentu noformēšanas noteikumiem.
10. NVO atbild par sniegto ziņu patiesumu.
11. **Projektu pieteikumu vērtēšana**
12. Komisiju, kas izskata iesniegtos pieteikumus un pieņem lēmumu par atbalstāmajiem pieteikumiem, kā arī lēmumu par neatbalstīto pieteikumu noraidīšanu, izveido Rēzeknes novada pašvaldības izpilddirektors ne mazāk kā 5 (piecu) komisijas locekļu sastāvā.
13. Komisijas darbu vada tās priekšsēdētājs vai priekšsēdētāja prombūtnē - priekšsēdētāja vietnieks.
14. Komisija ir lemttiesīga, ja tās sēdēs piedalās vairāk nekā puse no komisijas locekļiem.
15. Komisija lēmumu pieņem sēdes laikā, atklāti balsojot. Lēmumu atzīst par pieņemtu, ja par to balsojis komisijas locekļu vairākums. Balsīm sadaloties vienādi, izšķirošā ir komisijas priekšsēdētāja balss.
16. Komisijas sēdes protokolē. Protokolu paraksta visi klātesošie komisijas locekļi un komisijas sekretārs, kurš nav komisijas loceklis.
17. Pirms projekta pieteikumu izskatīšanas komisijas sēdē katrs komisijas loceklis paraksta apliecinājumu, ka viņš nav personīgi ieinteresēts kādā no konkursam iesniegtajiem projekta pieteikumiem. Ja komisijas loceklis ir personīgi ieinteresēts kāda iesniegtā projekta pieteikuma izskatīšanā, viņš par to informē pārējos komisijas locekļus un nepiedalās šī pieteikuma apspriešanā un lēmuma pieņemšanā.
18. Komisijai ir tiesības papildus pieprasīt citu informāciju saistībā ar projekta pieteikumu.
19. Komisija savā darbā var pieaicināt ekspertus, kuriem ir padomdevēja tiesības.
20. Komisija ir tiesīga apstiprināt finansiālo atbalstu pilnā apmērā, samazināt NVO piešķiramā finansējuma apjomu vai noraidīt projektu.
21. Finansējuma pieprasījuma vērtēšanas un piešķiršanas kritēriji:
    1. projekta aktualitāte;
    2. projekta sabiedriskā nozīmība;
    3. projekta atbilstība Rēzeknes novada ilgtspējīgas attīstības noteiktajiem mērķiem;
    4. pieteikumā skaidri formulēta ideja, mērķi, uzdevumi, mērķauditorija, pārskatāmi un korekti izklāstīta darba īstenošanas gaita un paredzamais rezultāts;
    5. rezultātu pieejamība plašai mērķauditorijai;
    6. izdevumu tāmes precizitāte un pamatotība;
    7. projekta ilgtspēja, nozīmība un rezultāta ietekme ilgā laika posmā;
    8. pieteikuma atbilstība noteikumu 5., 6. un 7. punkta nosacījumiem;
    9. pašvaldības sniegtais finansiālais atbalsts projekta pieteicējam iepriekšējā gada laikā.
22. Finansējuma piešķiršanas vērtēšana tiek veikta atbilstoši vērtēšanas kritērijiem (2.Pielikums).
23. Finansējums tiek piešķirts, ja projektu vērtēšanas rezultātā iegūti ne mazāk kā 10 punkti.
24. Komisija veic vērtēšanas procesu un pieņem lēmumus par iesniegto projektu pieteikumu noraidīšanu vai apstiprināšanu 50 (piecdesmit) dienu laikā pēc projektu pieteikumu iesniegšanas termiņa beigām.
25. Komisija ir tiesīga pagarināt projektu iesniegšanas termiņu un projektu vērtēšanas termiņu, ievietojot informāciju par to Rēzeknes novada mājaslapā www.rezeknesnovads.lv.
26. Pēc Komisijas lēmuma pieņemšanas 10 (desmit) darba dienu laikā pretendents tiek informēts par projekta apstiprināšanu vai noraidīšanu, sazinoties e-pastā, kas norādīts projekta pieteikumā. Gadījumos, kad projekts tiek atbalstīts, pretendents tiek informēts arī par piešķirtā finansējuma apmēru un līguma slēgšanas laiku.
27. Konkursa rezultāti tiek publicēti Rēzeknes novada mājaslapā [www.rezeknesnovads.lv](http://www.rezeknesnovads.lv).
28. **Projekta īstenošanas saistības**
29. Atbalsta piešķiršanas gadījumā līgumu ar NVO Rēzeknes novada pašvaldības vārdā slēdz Rēzeknes novada pašvaldības izpilddirektors kā pašvaldības administrācijas vadītājs. Finansējums netiek pārskaitīts NVO, ja nav noslēgts līgums starp pašvaldību un NVO par finansējuma piešķiršanu, finansējuma izlietojumu un atskaites par izlietoto finansējumu iesniegšanas kārtību.
30. Rēzeknes novada pašvaldība ar pretendentu slēdz līgumu par finansiālā atbalsta piešķiršanu atbalstītā projekta īstenošanai, kurā iekļauj šādus nosacījumus:
    1. līguma priekšmetu un finansējuma apmēru;
    2. kārtību, kādā tiek pārskaitīts finansējums;
    3. pušu tiesības, pienākumus un atbildību;
    4. projekta īstenošanas termiņu;
    5. projekta īstenošanas darbības pārraudzību un kontroli;
    6. neatbilstoši izlietotā vai neizlietotā pašvaldības piešķirtā finansējuma daļas atmaksas termiņu;
    7. līgumsodu par maksājumu termiņu kavējumu un par līguma saistību neizpildes vai saistību izpildes termiņu kavējumu;
    8. atskaišu par piešķirtā finansējuma izlietojumu iesniegšanas kārtību un termiņus.
31. Par saņemtā finansējuma izlietojumu NVO līgumā noteiktajā termiņā iesniedz atskaiti pašvaldībai par finanšu līdzekļu izlietojumu (3.Pielikums), pievienojot grāmatvedības attaisnojošo dokumentu (līgumu, rēķinu, aktu, u.c.) kopijas un aprakstu par finanšu atbalsta saturisko piepildījumu, sasniegtajiem mērķiem (ne vairāk kā viena A4 lapa).
32. Ja NVO piešķirto finansējumu neizlieto pilnā apjomā, tai ir pienākums atmaksāt pašvaldībai neizlietotā finansējuma daļu.
33. Ja NVO piešķirto finansējumu izlietojusi neatbilstoši finansējuma pieteikumā norādītajam mērķim vai neievērojot līgumā noteikto termiņu, tad tai ir pienākums atmaksāt pašvaldībai mērķim neatbilstoši izlietotā finansējuma daļu.
34. Pašvaldībai ir tiesības pieprasīt papildu informāciju no NVO par saņemtā finansējuma izlietošanas gaitu, kā arī kontrolēt šī finansējuma izlietojuma atbilstību, kuru nodrošina realizējamā NVO projekta nozares pašvaldības iestāde vai Centrālās pārvaldes struktūrvienība.

Domes priekšsēdētājs M.Švarcs

***1.Pielikums***

*Rēzeknes novada domes 2024.gada 15.februāra noteikumiem Nr.21*

*“Kārtība, kādā tiek sniegts finansiāls atbalsts*

*nevalstiskajām organizācijām Rēzeknes novadā”*

**Rēzeknes novada pašvaldībai**

**NVO PIETEIKUMS FINANSĒJUMA SAŅEMŠANAI**

|  |  |
| --- | --- |
| 1. Pieteicējas nevalstiskās organizācijas nosaukums, reģistrācijas Nr. |  |
| 2. Projekta finansējums kopā (EUR): |  |
| 3.Pieprasītais līdzfinansējums kopā (EUR): |  |
| 3. Organizācijas darbības mērķi (no statūtiem): |  |
| 4. NVO pieredze – īsi raksturot! |  |
| Iepriekšējā dalība šajā RN atbalsta programmā (cik reizes, kuros gados, kādos mērķos) |  |
| 5. Informācija par NVO | |
| 5.1. Nevalstiskās organizācijas vadītāja vārds, uzvārds: |  |
| 5.2. Nevalstiskās organizācijas bankas rekvizīti: |  |
| 5.3. Nevalstiskās organizācijas juridiskā adrese, tālrunis, elektroniskais pasts, mājaslapa (ja ir) |  |
| * 1. Nevalstiskās organizācijas vadītāja pārstāvības pamats (statūti, pilnvarojums, cits) |  |

**Finansējums tiek lūgts šādu aktivitāšu īstenošanai:**

**Aktivitāte Nr. 1:**

|  |  |  |  |  |  |
| --- | --- | --- | --- | --- | --- |
| 1. Plānotā aktivitāte | |  | | | |
| 2. Problēmas aktualitāte, nepieciešamība pēc risinājuma | |  | | | |
| 2. Finansējuma nepieciešamības pamatojums | |  | | | |
| 3. Mērķauditorija | |  | | | |
| 4. Iesaistīto dalībnieku skaits | |  | | | |
| 5. Sasniedzamie rezultāti | |  | | | |
| 6. Plānotā finansējuma izdevumu tāme: | |  | | | |
| Nr. | Izdevumu pozīcija | Pieprasītais pašvaldības finansējums (*euro*) | Pašu ieguldījums  (*euro*) | Cits finansējums (*euro*) | Kopējās izmaksas *(euro)* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**Aktivitāte** **Nr. 2:**

|  |  |  |  |  |  |
| --- | --- | --- | --- | --- | --- |
| 1. Plānotā aktivitāte | |  | | | |
| 2. Problēmas aktualitāte, nepieciešamība pēc risinājuma | |  | | | |
| 2. Finansējuma nepieciešamības pamatojums | |  | | | |
| 3. Mērķauditorija | |  | | | |
| 4. Iesaistīto dalībnieku skaits | |  | | | |
| 5. Sasniedzamie rezultāti | |  | | | |
| 6. Plānotā finansējuma izdevumu tāme: | |  | | | |
| Nr. | Izdevumu pozīcija | Pieprasītais pašvaldības finansējums (*euro*) | Pašu ieguldījums  (*euro*) | Cits finansējums (*euro*) | Kopējās izmaksas *(euro)* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**(Papildināt pēc nepieciešamības)**

Ar savu parakstu apliecinu, ka pieteikumā sniegtā informācija atbilst patiesībai un pieprasītais finansējums tiks izmantots atbilstoši pieteikumā norādītajam mērķim.

Pieteikuma iesniedzējs /Vārds, Uzvārds/

***2.Pielikums***

*Rēzeknes novada domes 2024.gada 15.februāra noteikumiem Nr.21*

*“Kārtība, kādā tiek sniegts finansiāls atbalsts*

*nevalstiskajām organizācijām Rēzeknes novadā”*

**VĒRTĒŠANAS KRITĒRIJI**

**Rēzeknes novada pašvaldības finansējuma piešķiršanai NVO**

|  |  |  |  |  |
| --- | --- | --- | --- | --- |
| **Nr.** | **Kritērijs** | **Sadaļa pieteikuma veidlapā** | **Vērtējums** | **Punktu skaits** |
| 1 | Projektā risināmās problēmas nozīmīgums |  | Ir aprakstīta problēmas būtība un aktualitāte, tās risināšana ir nozīmīga novada sabiedrībai, ir aprakstītas sekas, ja problēmu nerisinās | 3 |
| Ir aprakstīta problēmas būtība, tās risināšana ir nozīmīga vismaz 20 novada iedzīvotājiem | 2 |
| Aprakstītā problēma ir nozīmīga tikai projekta iesniedzējiem, tās risināšana nepaaugstina pārējās sabiedrības dzīves kvalitāti | 1 |
| Problēmas būtība un sekas, ja to nerisinās, nav aprakstītas | 0 |
| 2 | Projekta aktivitātes veicina projekta mērķa sasniegšanu |  | Visas projektā paredzētās aktivitātes ir nepieciešamas projekta mērķa sasniegšanai | 3 |
| Viena no projekta aktivitātēm ir nebūtiska projekta mērķa sasniegšanai | 2 |
| Vairākas projektā paredzētās aktivitātes neveicina tā mērķa sasniegšanu (tās varētu būt vajadzīgas mērķa grupai, bet neatbilst šī, konkrētā projekta idejai) | 1 |
| Aktivitātes neatbilst projekta mērķim | 0 |
| 3 | Projekta mērķa grupu skaitliskais apjoms |  | Projekta tiešā mērķa grupa aptver vismaz 50 novada iedzīvotāju | 3 |
| Projekta tiešā mērķa grupa aptver vismaz 40 novada iedzīvotāju | 2 |
| Projekta tiešā mērķa grupa aptver vismaz 30 novada iedzīvotāju | 1 |
| Projekta tiešā mērķa grupa aptver vismaz 20 novada iedzīvotāju | 0,5 |
| Projekta tiešā mērķa grupa aptver mazāk kā 20 novada iedzīvotāju | 0 |
| 4 | Projektā plānoto aktivitāšu skaits |  | Projektā plānotas vairāk kā 10 aktivitātes | 3 |
| Projektā plānotas vairāk kā 6 aktivitātes | 2 |
| Projektā plānotas mazāk kā 5 aktivitātes | 1 |
| 5 | Projekta rezultātu nozīmīgums mērķa grupām |  | Rezultāti ir uzskaitīti skaitliski un tie atspoguļo mērķa grupu ieguvumu, dzīves kvalitātes uzlabošanas pakāpi | 3 |
| Rezultāti ir uzskaitīti skaitliski, tie neatspoguļo mērķa grupu ieguvumu | 2 |
| Rezultāti ir atspoguļoti nepārliecinoši, nav izteikti skaitliski | 1 |
| 6 | Projektā paredzētais līdzfinansējums |  | Projekta plānotais līdzfinansējuma apmērs ir mazāks kā 50% | 3 |
| Projekta plānotais līdzfinansējuma apmērs ir 51% - 60% | 2 |
| Projekta plānotais līdzfinansējuma apmērs ir vairāk kā 61% | 1 |
| 7 | Projekta rezultātu izmantošana |  | Projekta rezultātus iespējams izmantot turpmāk, ir norādīts kādā veidā un cik bieži | 3 |
| Projekta rezultātus nav iespējams izmantot turpmāk, tiem ir vienreizējs raksturs | 1 |
| 8 | NVO dalība šajā pašvaldības atbalsta programmā iepriekšējā periodā |  | Dalība pirmo reizi | 3 |
| Dalība otro reizi | 2 |
| Dalība 3 reizi | 1 |
| Dalība 4 un vairāk reizi | 0,5 |

***3.Pielikums***

*Rēzeknes novada domes 2024.gada 15.februāra noteikumiem Nr.21*

*“Kārtība, kādā tiek sniegts finansiāls atbalsts*

*nevalstiskajām organizācijām Rēzeknes novadā”*

**SAŅEMTĀ FINANSĒJUMA IZLIETOJUMA ATSKAITE**

Saskaņā ar 202\_\_.gada \_\_\_. \_\_\_\_\_\_\_\_\_\_\_\_\_\_\_ finansēšanas lēmumu un noslēgto līgumu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(finansējuma saņēmēja nosaukums, reģistrācijas Nr., adrese)

no \_\_\_\_. gada \_\_\_\_. \_\_\_\_\_\_\_\_\_\_\_ līdz \_\_\_. gada \_\_. \_\_\_\_\_\_\_ ir īstenojusi šādu aktivitāti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. pieteikumā noteiktie mērķi un uzdevumi:

🞏 Sasniegti pilnībā

🞏 Sasniegti daļēji, jo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

🞏 Nav sasniegti, jo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Rēzeknes novada pašvaldības piešķirtie finanšu līdzekļi \_\_\_\_\_\_\_\_\_\_\_\_\_\_\_ *euro* ir izlietoti sekojoši:

|  |  |  |  |
| --- | --- | --- | --- |
| Nr.  p.  k. | Izmaksu apliecinošā dokumenta nosaukums | Summa (*euro*) | Par ko maksāts |
| 1. |  |  |  |
| 2. |  |  |  |
| 3. |  |  |  |
|  |  |  |  |

Pavisam kopā izlietoti *euro*\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

3. Pievienotas izmaksu apliecinošo dokumentu kopijas:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apstiprinu, ka Rēzeknes novada pašvaldības pārskaitītie līdzekļi izlietoti atbilstoši normatīvajiem aktiem un pieteikumā paredzētajiem mērķiem. Ar finansējuma saņemšanu dokumentācija tiks saglabāta -

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(finansējuma saņēmēja nosaukums, reģistrācijas Nr., adrese)

5 gadus no šīs atskaites iesniegšanas Rēzeknes novada pašvaldībā.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(finansējuma saņēmēja vārds, uzvārds) (paraksts)

202\_\_. gada \_\_\_\_. \_\_\_\_\_\_\_\_\_\_\_\_\_\_\_\_\_